Република Србија

Општинa Рача

Карађорђева 48

34210 Рача

Број: 404-44/2018-III-01

Дана: 21.05.2018. године

РАЧА

**ПИТАЊА И ОДГОВОРИ**

Дана 18.05.2018. године достављена су питања понуђача:

На страни 18. у оквиру пословног капацитета стоји:

(минимум инфраструктуре у сваком од главних пројеката/пројекта за грађевинску дозволу).

**Питање бр. 1 гласи:**

Шта подразумева минимум инфраструктуре?

**Одговор:**

Минимум инфраструктуре подразумева да пројекат који је израђен и који служи као референца има најмање:

* пројекат саобраћајнице са минимум једном раскрсницом и једним кружним током,
* пројекат конструкције пропуста или мостова, надпутњака, потпорних зидова и сл,
* пројекат одводњавања саобраћајне сигнализације

На страни 18. у оквиру пословног капацитета стоји:

-Да је понуђач израдио најмање 3 главна пројекта и/или пројекта за грађевинску дозволу по најмање три различита Уговора, која се односе на изградњу државних путева првог или другог реда у последњих пет година, рачунајући од дана објављивања позива за подношење понуда (не рачунају се пратећи садржаји, прикључци и бензинске станице, мотели, одморишта, паркинзи) и 3 главна пројекта и/или пројекта за грађевинску дозволу по најмање три различита Уговора која се односе на изградњу или реконструкцију саобраћајница са припадајућом инфраструктуром (минимум инфраструктуре у сваком од главних пројеката/пројекта за грађевинску дозволу). Уколико је понуђач израдио више пројеката по једном Уговору сматраће се доказ за само један пројекат (у обзир долазе Уговори који су реализовани). Под "пројектом" у наведеном смислу подразумева се техничка документација у складу са прописима који су били на снази у време израде. Напомена: узимаће се у обзир искључиво реализација Уговора који се односе на израду техничке документације за изградњу.

**Питање бр. 2 гласи:**

Прво наводите да је довољно да је понуђач израдио најмање три пројекта, а затим кажете да уколико је понуђач израдио више пројеката по једном Уговору сматраће се доказ за само један пројекат. Каква је разлика између једног пројекта који је израђен у оквиру једног Уговора и више пројеката који су урађени такође у оквиру једног Уговора? Зашто се не признају више пројеката у оквиру једног Уговора, ако је услов 3 пројекта?

 **Одговор:**

Наручилац остаје при ставу да је понуђач израдио најмање три пројекта 3 главна пројекта и/или пројекта за грађевинску дозволу по најмање три различита Уговора, која се односе на изградњу државних путева првог или другог реда у последњих пет година, рачунајући од дана објављивања позива за подношење понуда (не рачунају се пратећи садржаји, прикључци и бензинске станице, мотели, одморишта, паркинзи) и 3 главна пројекта и/или пројекта за грађевинску дозволу по најмање три различита Уговора која се односе на изградњу или реконструкцију саобраћајница са припадајућом инфраструктуром (минимум инфраструктуре у сваком од главних пројеката/пројекта за грађевинску дозволу), јер самим тим уколико је понуђач израдио те пројекте по основу различитих Уговора пружа и **већи пословни капацитет који је неопходан за дату врсту посла по јавној набавци, а пружа и већу сигурност Наручиоцу да ће предметну јавну набавку извршити квалитетно и у задатом року, што је веома битно за Наручиоца јер је реч о веома значајном и озбиљном пројекту. Наиме, израда више пројеката по једном Уговору може да подразумева и фазну изградњу једне деонице, једног пута, што за Наручиоца представља умањење пословног капацитета.**

На страни 18. у оквиру пословног капацитета стоји:

Понуђач мора да поседује важеће сертификате ISO 9001, ISO 14001, OHSAS 18001 и ISO 27001. Сви сертификовани системи морају се односити на све радове који су предмет ове тендерске документације.

**Питање бр. 3 гласи:**

Шта значи да се сви сертификовани системи морају односити на све радове који су предмет ове тендерске документације? Молимо детаљно објашњење.

**Одговор:**

Да се предметни сертификати односе на израду техничке документације( не признају се сертификати који се издају за извођење радова или слично, јер је предмет тендера израда пројектно тех документације)

На страни 19. у оквиру кадровског капацитета стоји:

Уколико је инжењер израдио више пројеката по једном Уговору, смтараће се да је достављен доказ за само један пројекат (у обзир долазе Уговори који су реализовани).

**Питање бр. 4 гласи:**

Прво наводите да је довољно да је инжењер са лиценцом 312 или 315 или 318 израдио најмање 2 пројекта,а затим кажете да уколико је инжењер израдио више пројеката по једном Уговору сматраће се доказ за само један пројекат. Каква је разлика између једног пројекта који је израђен у оквиру једног Уговора и више пројеката који су урађени такође у оквиру једном Уговора? Зашто се не признаје више пројеката у оквиру једног Уговора ако је услов 2 пројекта?

**Одговор:**

**Наручилац остаје при ставу да у оквиру једног Уговора признаје један пројекат јер то значи да је реч о инжењерима који су учествовали у изради више пројеката из области предметне набавке па самим тим имају више неоходног искуства у изради пројектно-техничке документације. Израда више пројеката по једном Уговору може да подразумева и фазну изградњу једне деонице, једног пута, што за Наручиоца није прихватљиво за ову јавну набавку.**

На страни 20. стоји:

-Докази о учешћу о реализацији Уговора о пројектовању који се односи на изградњу државних путева I и II реда, у својству одговорног пројектанта, сходно захтеваном услову, (потврде наручилаца/инвеститора за свако појединачно лице/инжењера којим се доказује испуњеност услова у погледу кадровског капацитета, на обрасцу из ове конкурсне документације-потписаном и овереном).

**Питање бр. 5 гласи:**

Да ли то значи да је потребно за сваког инжењера са важећом лиценцом Инжењерске коморе Србије и то са личним лиценцама 315 или 312 или 318; 313 или 314; 350 или 351; 370; 391 и кординатора доставити доказе о учешћу у реализацији Уговора о пројектовању који се односе на изградњу државних путева I и II реда?

**Одговор:**

 На страни број 20 стоји да је за инжењере са лиценцом 315 или 312 или 318; потребно доставити доказе да је израдио најмање два пројекта 2 (два) пројекта (пројекат за грађевинску дозволу /главни пројекат) који се односе на изградњу државних путева I или II реда, који је израдио као одговорни пројектант, по најмање 2 (два) различита уговора. (не рачунају се пратећи садржаји, прикључци, бензинске станице, мотели, одморишта, паркинзи) Уколико је инжењер израдио више пројеката по једном уговору, сматраће се да је достављен доказ за само један пројекат ( у обзир долазе уговори који су реализовани). Под „пројектом“ у наведеном смислу подразумева се техничка документација у складу са прописима који су били на снази у време израде.

**Напомена**: узимаће се у обзир искључиво реализација уговора који се односи на израду техничке документације **за изградњу :**

**За координатора је захтевано да има најмање два пројекта израде саобраћајница са инфраструктуром са пратећом документацијом (реализовани Уговори)**

За остале инжењере потребно је доставити остале доказе који ,су тражени конкурсном документацијом

На страни 15. стоји:

26. Обилазак локације

Обилазак локације обавиће се 29.05.2018. године у 10:00 часова, на локацији Општине Рача, у присуству представника Наручиоца, али само уз претходну пријаву на меморандуму понуђача уз навођење овлашћених лица понуђача која ће извршити обилазак локације.

**Питање бр. 6 гласи:**

Зашто је обилазак локације предвиђен само и баш 29.05.2018. године у 10 часова?

**Одговор:**

Наручилац ће омогућити обилазак локације сваког радног дана, а најкасније до 13.06.2018. године, на локацији општине Рача, у присуству представника Наручиоца, али само уз претходну пријаву на меморандуму понуђача уз навођење овлашћених лица понуђача која ће извршити обилaзак локације. Пријаве за обилазак локације се достављају на е-mail: јelena.stevanovic@raca.rs са назнаком за ЈН број 10/18, услуге израде техничке документације за изградњу градске саобраћајнице ГС I -3 ( обилазница) или поштом на адресу: Oпштина Рача, Карађорђева 48, 34210 Рача, са назнаком за ЈН број 10/18, услуге израде техничке документације услуге израде техничке документације за изградњу градске саобраћајнице ГС I -3 ( обилазница један дан пре рока за обилазак локације.